Almaz (film, 1936)

**Almaz** — rejissorlar Ağarza Quliyev və Qriqori Braginski tərəfindən 1936-cı ildə ekranlaşdırılmış tammetrajlı bədii film. Film Azərbaycan kinostudiyasında istehsal edilmişdir. Kinopovestdə kəndə işləməyə gələn gənc müəllimə Almaz burada quruluşun inkişafı və möhkəmləndirilməsi yolunda qarşıya çıxan əngəllər və çətinliklərlə qarşılaşır. Filmdə əsas rolları İzzət Oruczadə, Hökümə Qurbanova, Xeyri Əmirzadə, Əlisəttar Məlikov, Ələkbər Hüseynzadə və İsmayıl Hidayətzadə ifa edirlər. Bu film Azərbaycan Respublikası Nazirlər Kabinetinin 7 may 2019-cu il tarixli, 211 nömrəli Qərarı ilə Azərbaycan Respublikasında dövlət varidatı elan edilən filmlərin siyahısına daxil edilmişdir.

## Məzmun
1930-cu il. Azərbaycanın uzaq dağ kəndi. Bu kəndə işləməyə gələn gənc müəllimə Almaz (*[[İzzət Oruczadə]]*) burada quruluşun inkişafı və möhkəmləndirilməsi yolunda qarşıya çıxan əngəllər və çətinliklərlə qarşılaşır. Kənddə eyni zamanda kollektivləşmə ilə əlaqədar sinfi mübarizə gedir. Belə bir təzadlı və çətin vaxtda kənddə fəaliyyətə başlayan, bir sıra mürəkkəb məsələlərlə üz-üzə qalan gənc müəllimənin keşməkeşli həyat yolu filmin əsas süjet xəttini təşkil edir.

## Film haqqında
Bu filmə Cəfər Cabbarlı özü quruluş verməli idi. O, hətta filmin çəkilişi ilə bağlı bütün hazırlıq işlərini də görüb başa çatdırmışdı. Lakin qəfləti ölüm onun bu işini yarımçıq qoydu.

"Almaz" Azərbaycan kinosunun sonuncu səssiz filmi oldu. Burada aktyorlar danışmırlar. Dialoqlar yazılar vasitəsilə verilmişdir. Filmdə hadisələri yalnız musiqi müşayiət edir.

## Filmin heyəti

### Film üzərində işləyənlər
:**Rejissor:** Ağarza Quliyev, Qriqori Braginski
:**Əsər müəllifi:** Cəfər Cabbarlı
:**Ssenari müəllifi:** Cəfər Cabbarlı
:**Operator:** İvan Frolov, Əsgər İsmayılov
:**Rəssam:** Viktor Aden
:**Bəstəkar:** Niyazi, Zülfüqar Hacıbəyov

## Rollarda
:İzzət Orucova — Almaz
:Hökümə Ələkbərova — Yaxşı
:Xeyri Əmirzadə — Kərim
:Əlisəttar Məlikov — Barat
:Ələkbər Hüseynzadə — Hacı Əhməd
:İsmayıl Hidayətzadə — kənd sovetinin katibi Şərif
:Panfiliya Tanailidi — Fatmanisə
:Əli Qurbanov — Avtil
:Əzizə Məmmədova — Telli
:Mirzəağa Əliyev — məktəb direktoru Səməndər
:Ələsgər Ələkbərov — Fuad
:Əhməd Qəmərlinski — kənd sovetinin sədri Balaoğlan
:Rza Təhmasib — həkim
:Zeynəb Kazımova — komissiya üzvü

## İstinadlar

## Mənbə
*Mikayıl Mikayılov. "O bizimlədir" //Ədəbiyyat.- 1935.- 2 yanvar.
*Azərbaycan Elmlər Akademiyasının Əlyazmalar İnstitutu. Cəfər Cabbarlı. "Almas" ssenarisinin yazılma səbəbləri. Arx. 20, Q. 26 (796).
*Şəmsəddin Abbasov. "Sovet Azərbaycanının kinosu" //Kommunist.- 1958.- 29 avqust.
*M. Mərdanov, N. Sadıxov. Azərbaycan teatr aktyorları kinoda. Bakı: Azərbaycan Teatr Cəmiyyəti, 1966.- səh. 69.
*"Almaz", "İsmət", "Gilan qızı"... yenidən ekranda. //Kino yenilikləri.- 1970.- 21-30-dək.
*Азербайджанской ССР кинематография. Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 12.
*Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 16; 222.
*Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 31-36; 242; 254.
*Aydın Kazımzadə. İki qadın, bir tale. Discovery Azerbaijan elmi-kütləvi turizm jurnalı; № 14 sentyabr-oktyabr.
*Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 813.